Mansaniljas (Meksika)
Mansaniljas (isp. Manzanillo) – miestas vakarų Meksikoje, Kolimos valstijoje, Ramiojo vandenyno pakrantėje; vienas didžiausių Meksikos jūrų uostų. Yra geležinkelis į Gvadalacharą, plentai į Kolimą, Puerto Valjartą, tarptautinis oro uostas. Pro Mansaniljo uostą išvežama kopra, javai, bananai, citrinos, vynas, mediena, mineralai. Svarbus žvejybinis uostas (tunai, buriažuvės). Mansaniljas yra svarbus turistinis centras ir kurortas (vyksta tarptautinės meškeriotojų varžybos, irkluotojų regatos, trykšta karštosios mineralinės versmės).